cyanic-selkie/wikianc huggingface dataset:
Բոլոտնոեի շրջան
Բոլոտնոեի շրջան (Болотнинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Բոլոտնոե ։
Աշխարհագրություն
Շրջանի տարածքի մակերեսը կազմում է 3374 կմ²։
Բնակչություն
2010 թվականի մարդահամարի արդյունքներով շրջանում բնակվում էր 29943 մարդ։ Բնակչության խտությունը կազմում էր 8,87 մարդ/կմ²։
Սուրբ Գրիգոր Լուսավորիչ եկեղեցի (Կոմոտինի)
Կոմոտինիի Սուրբ Գրիգոր Լուսավորիչ եկեղեցի (Ναός Αγίου Γρηγορίου του Φωτιστή), հունական ճարտարապետական ոճով կառուցված հայ առաքելական եկեղեցի, որը գտնվում Հունաստանի Կոմոտինի քաղաքում ։
Եկեղեցին բացվել է քաղաքի հայ համայնքի հովանավորությամբ և նախաձեռնությամբ։ Կոմոտինին համարվում է Հունաստանի հայաշատ քաղաքներից մեկը։
Պատմություն
Սուրբ Գրիգոր Լուսավորիչ եկեղեցին Կոմոտինիում բացվել է 1834 թվականի նոյեմբերի 25-ին։ Եկեղեցին գտնվում է քաղաքի կենտրոնական հատվածում։
Տեղի հայերը կրոնական այս կառույցի հետ կապված ստեղծել են մի շարք պատմություններ և ավանդություններ։ Այն նվիրված է Սուրբ Հովհաննեսին, թեև կրում է Հայաստանյաց Առաքելական սուրբ եկեղեցու սուրբ Գրիգոր Լուսավորչի անունը, ում շնորհիվ քրիստոնեությունը Հայաստանում ընդունվել է, որպես պետական կրոն։
Ծանոթագրություններ
Կատեգորիա:Եկեղեցիներ այբբենական կարգով Կատեգորիա:Հունաստանի հայկական եկեղեցիներ Կատեգորիա:Հայ-հունական հարաբերություններ
Խոսե Միգել Բենյարան
Խոսե Միգել Բենյարան Օրդենյակա առավել հայտնի` Արգալա (José Miguel Beñaran Ordeñana — Argala, ), բասկ հեղափոխական, հակաֆրանկոյական, ԷՏԱ-ի առանցքային դեմքերից մեկը, ֆրանկոյական վարչապետ Լուիս Կարերո Բլանկոյի սպանության մասնակից ։ Հինգ տարի անց իր հերթին սպանվել է ավտոմեքենայի մեջ տեղադրված ռումբից ֆրանսիական Բասկերի երկրում. սպանությունը կազմակերպել էին իսպանական ծովային ուժերի ծայրահեղ աջ հայացքներ ունեցող մի քանի ներկայացուցիչներ։
Կենսագրություն
Ծնվել է 1949 թվականի մարտի 7-ին Արիգորիագայի (Բասկերի Երկիր) աշխատավոր աղքատ ընտանիքում։ Դպրոցում սովորելու ժամանակ Խոսե Պրիմո դե Ռիվերային համարում էր ազգային հերոս, իսկ «կարմիրներին», ինչպես ներկայացվում էր դասագրքում` «աթեիստների, բռնակալների, մարդասպանների և Ֆրանկոյի թշնամիների խաժամուժ»։ Սա կոնֆլիկտային իրավիճակ էր ստեղծում տանը, քանի որ Բենյարանի հայրը ոչ միայն բասկ հայրենասեր էր, այլև դրական էր վերաբերվում ԽՍՀՄ-ին և կոմունիզմին ընդհանուր առմամբ ։ Քանի որ բոլոր ազգականները իրար հյուրընկալելիս շփվում էին միայն բասկերենով, իսկ նրանց զավակները` Խոսե Միգելի ընկերները, ստիպված էին աշխատել վաղ հասակից, Բենյարանը սկսում է հետաքրքրվել բասկերի խնդրով ։
Խոսե Միգել Բենյարանը, փորձելով ինչ-որ կերպ օգնել աղքատներին ու հիվանդներին, միանում է Կաթոլիկ բարեգործական ընկերությանը (Legión de María): 1960-ական թվականներին դառնում է աշխատավորների ու գործատուների կոնֆլիկտի և պետության կողմից դրա ճնշման վկան։ Այս շրջանում նա անդրադառնում է մարքսիստական աշխարհայացքին։
Երիտասարդ այլ բասկերի հետ նա միանում է ԷՏԱ-ին։ 1968 թվականին ձերբակալությունների ու հետապնդումների արդյունքում ստիպված լքում է հայրենի վայրերը և հայտնվում Օնյատեում։ Այնուհետ մեկնում է Բասկերի Երկրի ֆրանսիական հատված, որտեղ ակտիվ մասնակցություն է ունենում կազմակերպության զարգացման ծրագրերի մշակմանը։
1973 թվականի դեկտեմբերին, ապօրինի կերպով գտնվելով Մադրիդում, նախապատրաստում ու կազմակերպում է նեոֆրանկոյական վարչապետ Լուիս Կարերո Բլանկոյի սպանությունը, ով շարունակում էր աշխատավորների ու ազգային փոքրամասնությունների նկատմամբ վարել ճնշող քաղաքականություն ։ Սպանությունը ստիպում է Կառլոս Արիաս Նավարոյին կատարել շրջադարձ դեպի ժողովրդավարություն։
Բենյարանը կրկին հայտնվում է Բասկերի Երկրի ֆրանսիական հատվածում, որտեղ աշխատում է ԷՏԱ-ի վերակազմավորման ուղղությամբ։ Դրա համար, ընդունելով մարքսիստական վերլուծությունը, ուսումնասիրում է ֆրանկոյական ռեժիմի տարբեր տեսանկյուններ և հետագա հասարակական-քաղաքական փոփոխությունների հեռանկարը։ Կազմակերպության ներքին տարաձայնությունները հանգեցնում են երկփեղկվածության կուսակցական քաղաքական հատվածի և ընդհատակյա զինված պայքարի կողմնակիցների միջև։ Վերջինս ղեկավարում էր Արգալան։
1976 թվականի հոկտեմբերին, արտաքսված լինելով Յո կղզի(L'Île-d'Yeu), Բենյարանն ամուսնացել է և մայրցամաք վերադարձին կանգ առել Ֆրանսիայի հարավում գտնվող Անգլետ բնակավայրում։ 1978 թվականի դեկտեմբերի 21-ին մահացել է ռումբի պայթյունից, որը նրա մեքենայի մեջ տեղադրել էին «մահվան էսկադրոնի» անդամները։
2003 թվականին իսպանական «El Mundo» թերթը հրապարակել է հարցազրույց իսպանացի պաշտոնաթող զինվորականի հետ, ով թաքնվում էր «Լեոնիդաս» մականունով։ Ըստ հարցազրույցի` Խոսե Բենյարանը սպանվել է իսպանացի աջ ծայրահեղական ութ մարդուց բաղկացած «մահվան էսկադրոնի» կողմից, որի մեջ մտնում էին ծովային երեք սպաներ, մեկ զինվորական ՌՕՈՒ-ից, բանակային երեք սպա, մեկ ժամդարմ և մեկ քաղաքացիական։ Նրանց օգնում էին իսպանական հետախուզությունը, գաղտնի զինված կազմակերպության նախկին անդամ, ֆրանսիացի Ժան Պիեռ Շերին և իտալացի նեոֆաշիստ Մարիո Ռիչին ։
Արտաքին հղումներ
Կատեգորիա:Մարդասպաններ Կատեգորիա:Սպանվածներ Կատեգորիա:ԷՏԱ
Սաննի Դեոլ
Սաննի Դեոլ (հինդի` सनी देओल, իրական անունը` Աջայ Սինգհ Դեոլ, ), հնդիկ դերասան, ռեժիսոր և պրոդյուսեր։ Տղամարդու լավագույն դերի համար արժանացել է Հնդկաստանի Ազգային կինոմրցանակի և Filmfare Awards-ի մրցանակների։
Կենսագրություն
Սաննի Դեոլը ծնվել է Հնդկաստանի Փենջաբ նահանգի Սահնեվալ քաղաքում` հայտնի դերասան Դհարմենդրայի և նրա առաջին կնոջ` Պրակաշ Կաուրի ընտանիքում։ Բացի երկու քույրերից (Վիջետա և Աջետա), ընտանիքում մեծանում էր նաև Սաննի Դեոլի կրտսեր եղբայրը, հետագայում նույնպես դերասան Բոբբի Դեոլը։ Հայրական կողմից Սաննի Դեոլն ունի ևս երկու քույր՝ Էշա և Ահանա Դեոլները։ Նրանց մայրը դերասանուհի Հեմա Մալինին է։
Սաննի Դեոլի կինոդեբյուտը կայացել է 1983 թվականին՝ «Սիրո ուժը» ֆիլմում, որտեղ նրա խաղընկերուհին Ամրիտա Սինգհն էր։ Ֆիլմը Սաննի Դեոլին բերեց Filmfare Award մրցանակ։ 1984 թվականին Պունամ Դհիլոնի հետ միասին նա նկարահանվել է խորհրդա-հնդկական «Լեգենդ սիրո մասին» կինոնկարում։ Սաննի Դեոլի հաջորդ ֆիլմը 1985 թվականին նկարահանված «Արջուն» կինոնկարն էր, որն իսկական հիթ դարձավ և նրան հասցրեց մարտաֆիլմերի «հերոսի» աստիճանի։ 1986 թվականին իր հոր՝ Դհարմենդրայի և Շրիդևիի հետ միասին նա նկարահանվեց «Սուլթանի տիրույթները» կինոնկարում, որին հաջորդեց հիթերի մի ամբողջ շարան՝ «Օվկիանոս» (1986 թ.), «Որբը» (1988 թ.), «Հանցագործ աշխարհ» (1988 թ.), «Երեք զայրացած տղամարդ» (1989 թ.), «Խաբեբա կինը» (1989 թ.), «Երկնագույն գետը» (1990 թ.) և այլն։ Վերջինում կատարելով բռնցքամարտիկի դեր, Սաննի Դեոլը ստացավ իր երկրորդ Filmfare Award մրցանակը՝ տղամարդու լավագույն դերի համար, ինչպես նաև Ազգային կինոմրցանակի հատուկ պարգևը։
1991 թվականին թողարկված ֆիլմերը հաջողություն չեն ունեցել, իսկ 1993 թվականին նկարահանված «Վկան» ֆիլմի համար Սաննի Դեոլը ստացավ Filmfare Award մրցանակ՝ տղամարդու երկրորդ պլանի լավագույն դերի համար։ Նույն թվականին նա նկարահանվել է «Կյանքը վախի ներքո» ֆիլմում, որտեղ նրա խաղընկերներն էին Շահրուխ Խանը և Ջուհի Չավլան։ 1990-ական թվականների ֆիլմերից էին «Հանցագործի սերը» (1996 թ.), «Հիասթափություն» (1996 թ.), «Համառություն» (1997 թ.) և «Սահման» (1997 թ.) կինոնկարները։ 1999 թվականին Սաննի Դեոլը իր ուժերը փորձել է ռեժիսուրայի ասպարեզում ` նկարահանելով «Հմայված եմ քեզանով» ֆիլմը, որտեղ նրա հետ միասին հանդես էին գալիս իր կրտսեր եղբայրը՝ Բոբբի Դեոլը և Ուրմիլա Մատոնդկարը։ 2001 թվականին Սաննի Դեոլը նկարահանվել է «Փախստակները» ֆիլմում, որը համարվեց «բոլոր ժամանակների բլոկբաստեր»։ 2003 թվականին նկարված «Հիշողություններից» ֆիլմում նրա խաղընկերներն էին Պրեիտի Զինտան և Պրիյանկա Չոպրան։ Դա Բոլիվուդի ամենաթանկարժեք նախագծերից մեկն էր, որի բյուջեն այն ժամանակ կազմել էր 600 միլիոն ռուփի ։
Դհարմենդրայի և Բոբբի Դեոլի հետ միասին, 2007 թվականին Սաննի Դեոլը նկարահանվել է «Հարազատ մարդիկ» կինոնկարում, որին 2011 թվականին հաջորդել է «Խելագար ընտանիքը» ֆիլմը։ Քննադատների կողմից բարձր է գնահատվել նրա աշխատանքը 2010 թվականին նկարահանված «Ով է ճիշտ, ով մեղավոր» ֆիլմում։ 2013 թվականին թողարկվել է «Ես սիրում եմ Նոր տարին» կինոնկարը, որը խորհրդային «Ճակատագրի հեգնանք, կամ բաղնիքդ անուշ» կինոնկարի ռեմեյքն է։ Նույն թվականին նկարահանված «Սինգհ Սահաբ Մեծը» կինոնկարը նույնպես ընդունվեց ջերմությամբ։
Անձնական կյանքը
Սաննի Դեոլը սիրավեպ է ունեցել դերասանուհի Դիմփլ Կապադիայի հետ։ Ամուսնացել է Պուջա Դեոլի հետ և ունի երկու որդի՝ Կարան և Ռաջվիր Դեոլները։
Արտաքին հղումներ
Կատեգորիա:Հնդիկ դերասաններ Կատեգորիա:Հնդիկ ռեժիսորներ Կատեգորիա:Հնդիկ պրոդյուսերներ Կատեգորիա:Հնդկաստանի քաղաքական գործիչներ
Սեն Սիեռ սյուր Բոնիեռ
Սեն Սիեռ սյուր Բոնիեռ (Saint-Ciers-sur-Bonnieure), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 288 մարդ, բնակչության խտությունը` 27.59 մարդ/կմ²։ Բնակավայրը զբաղեցնում է 10.44 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 25 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 185 աշխատունակ (15-64 տարեկան) բնակիչ, որոնցից ակտիվ էին 132-ը, իսկ ոչ ակտիվները` 53։ Ակտիվության ցուցանիշը կազմում է 71,4 %։ 132 աշխատունակ մարդկանցից աշխատել է 110 անձ (60 տղամարդ և 50 կին)։ Գործազուրկ են եղել 22 անձ (8 տղամարդ և 14 կին)։ 53 անաշխատունակներից 13-ը եղել են աշակերտներ կամ ուսանողներ, 27-ը` թոշակառուներ, իսկ 13-ը չեն աշխատել տարբեր պատճառներով ։
Արթուր Քվիլեր-Քաուչ
Արթուր Քվիլեր-Քաուչ (Arthur Thomas Quiller-Couch, ), բրիտանացի գրող։
Ավարտել է Օքսֆորդի համալսարանի Տրինտի քոլեջը, 1880 թվականների վերջին կարճ ժամանակ դասավանդել է այնտեղ, այնուհետև աշխատել է Լոնդոնում որպես լրագրող, իսկ 1891 թվականին հաստատվել է Կոռնուոլում, Ֆոյ քաղաքում, որտեղ անցել է գրեթե իր ողջ կյանքը։ 1911 թվականից մինչև կյանքի վերջը նա եղել է քաղաքի զբոսանավերի ակումբի նախագահ։ Միևնույն ժամանակ, 1912 թվականից Քուիլլեր Քոուչն Անգլիայի գրականության պրոֆեսոր էր Քեմբրիջի համալսարանում։
Գրականության մեջ իր դեբյուտը նշել է 1880-ական թվականների վերջին, 1890 թվականների սկզբին, Ռոբերտ Լուիս Սթիվենսոնի ոճին մոտ արկածային վեպերի շարքով, նաև ավարտին է հասցրել Սթիվենսոնի «Սենթ Իվ» վեպը։ Ավելի ուշ նա գրել է մի շարք վեպեր Կոռնուոլի պատմությունից, որոնք 1928 թվականին հավաքել է 30 հատորանոց երկերի ժողովածւում։ Քվիլեր-Քաուչը հրատարակել է նաև մի քանի բանաստեղծական ժողովածուներ, իր թարգմանությամբ ֆրանսիական հեքիաթների գիրք, բազմաթիվ քննադատական ​​հոդվածներ և պատրաստել է Ուիլյամ Շեքսպիրի պիեսների ակադեմիական ​​հրատարակչությունը։ Հեղինակի գրական ժառանգության մեջ մեծ դեր ունի նրա կողմից կազմված «Անգլիական բանաստեղծության օքսֆորդյան գիրքը» (անգլ.` Oxford Book of English Verse, 1250–1900) անթոլոգիան, որն առաջին անգամ հրատարակվել է 1900 թվականին և վերահրատարակվելիս լրացվել նյութերով մինչև 1918 թվականը. այս գիրքը անգլիական պոեզիայի դասական չափանիշային հավաքածուն է եղել ավելի քան կես դար։
Լյուբով Նովիկովա
Լյուբով Ալեքսանդրովնա Նովիկովա (Любо́вь Алекса́ндровна Но́викова, ), խորհրդային և ռուս բուսաբան, կենսաբանական գիտությունների դոկտոր, պրոֆեսոր, հերբարիումի վարիչ, անտառային գոտու բուսականության մասնագետ։
Կենսագրություն
Մեկ տարվա ստաժավորումից հետո ընդունվել է Լենինգրադի պետական համալսարանի կենսաբանական հողերի ֆակուլտետի բուսաբաշխաբանության ամբիոնին կից առկա ասպիրանտուրա։ Ավարտել է 1981 թվականին՝ պատրաստելով «Մարգագետնային տափաստանների դինամիկան (Կազակական տափաստանի օրինակով)» վերնագրով թեկնածուական ատենախոսություն։ Աշխատանքը կատարվել է Կուրսկի մարզի Կենտրոնական սևծովյան արգելոցում և հաջողությամբ պաշտպանվել 1982 թվականին ։
1981 թվականից մինչև 1984 թվականը Լյուբով Ալեքսանդրովնան եղել է Մորդովիայի պետական համալսարանի աշխարհագրական ֆակուլտետին կից ճարտարագիտական երկրաբանության լաբորատորիայի ավագ գիտաշխատող։ Այդ ընթացքում նա պատրաստել է երեք քարտեզ՝ հողային, գրանուլոմետրիկ հողի կազմի և բուսաբաշխաբանական, որոնք ընդգրկել են Մորդովիայի ողջ տարածքը ։
1984 թվականին աշխատանքի է անցել Պենզայի պետական ինստիտուտի բուսաբանության ամբիոնում, որտեղ աշխատել է նախ ընթերակա, ապա ավագ դասախոս (1987 թվականից) և դոցենտ (1991 թվականից)՝ 1993 թվականին ստանալով բուսաբանության ամբիոնի դոցենտի կոչում ։
2012 թվականին Սարատովի պետական համալսարանում Նովիկովան հաջողությամբ պաշտպանել է դոկտորական ատենախոսություն` «Անտառատափաստանային գոտու խոտային բուսականության կառուցվածքը և դինամիկան Պովոլժիեի բարձունքի արևմտյան լանջերին և դրա օպտիմալացման ուղիները» թեմայով։ Նույն թվականին ստացել է Պենզայի պետական համալսարանի բուսաբանության, ֆիզիոլոգիայի և բույսերի կենսաքիմիայի ամբիոնի պրոֆեսորի պաշտոնը ։
Նովիկովան Պենզայի պետական տեխնոլոգիական համալսարանին կից ատենախոսության խորհրդի անդամ է ։
2009 թվականին Պավլոդարի Վ. Գ. Բելինսկու անվան պետական մանկավարժական համալսարանի 70-ամյակի կապակցությամբ պարգևատրվել է «երկարամյա բարեխիղճ աշխատանքի համար» մեդալով և Ռուսաստանի Դաշնության կրթության և գիտության նախարարության պատվոգրով ։
Հասարակական գործունեություն
Լյուբով Ալեքսանդրովնա Նովիկովան Ռուսական բուսաբանական ընկերության Պենզայի բաժանմունքի նախագահն է։ 2006 թվականից Պենզայի մարզի կառավարությանն առընթեր մարզային միջգերատեսչական հանձնաժողովի անդամ է, որը կապված է տարածաշրջանային Կարմիր գրքի վարման կարգի հետ։ Պենզայի մարզի կրթության նախարարության արտաքին կրթության ուսումնամեթոդական հանձնաժողովի անդամ է ։
Գիտական հետաքրքրություններ
Հետազոտության մեկ այլ կարևոր ուղղություն է Պենզայի մարզի բուսականության ուսումնասիրությունը։ Լյուբով Ալեքսանդրովնան ակտիվորեն մասնակցել է Պենզայի մարզի Կարմիր գրքի երկու հրատարակությունների ստեղծմանը։ Զբաղվում է հազվադեպ և պահպանվող բույսերի պոպուլյացիաների ժամանակակից վիճակի ուսումնասիրությամբ։ Լյուբով Ալեքսանդրովնայի գիտական հետազոտությունների մեկ այլ հիմնական ուղղություններից է Պենզայի մարզում բնության հատուկ պահպանվող տարածքների ժամանակակից համակարգի ստեղծումը։ Զբաղվում է գոյություն ունեցող Բնության հատուկ պահպանվող տարածքների (ԲՀՊՏ-ի) մանրամասն ուսումնասիրությամբ, բնության նոր հուշարձանների կազմակերպմամբ ։
Մասնակցել է ռուսական բուսաբանական ընկերության երեք համագումարի (1988, 2008, 2013), ինչպես նաև տարբեր մակարդակի ավելի քան հարյուր այլ կոնֆերանսների աշխատանքներին։ Հանդիսանում է կոնֆերանսների կազմակերպիչներից մեկը, այդ թվում` Իվան Իվանովիչ Սպրիգինայի հիշատակին նվիրված միջազգային կոնֆերանսի։ Լյուբով Նովիկովան տպագրության է պատրաստել Ի. Ի. Սպրիգինայի նախկինում չհրատարակված ձեռագրերը՝ դրանք հրապարակելով առանձին գրքով, ինչպես նաև կոնֆերանսների նյութերում (2008, 2013)։ Ընդհանուր առմամբ` Նովիկովան հրատարակել է ավելի քան 300 աշխատանք, որոնց թվում է 11 գիրք, մի քանի տասնյակ ստեղծագործություններ Պենզայի մարզի Կարմիր գրքում և մի շարք հոդվածներ Պենզայի հանրագիտարանում ։
Արտաքին հղումներ
Կատեգորիա:Կենսաբանական գիտությունների դոկտորներ Կատեգորիա:Մորդովիայի պետական համալսարանի շրջանավարտներ Կատեգորիա:Խորհրդային բուսաբաններ Կատեգորիա:Ռուս բուսաբաններ
Տղաս, ո՞ւր է Եփրատը
Տղաս, ո՞ւր է Եփրատը, դերասան, դրամատուրգ Ռուբեն Փաշինյանի «Տղաս, ու՞ր է Եփրատը» պատմվածքի հիման վրա նկարահանված կարճամետրաժ ֆիլմ, որն անդրադառնում է Հայոց ցեղասպանության թեմային։ 2015 թվականին ֆիլմը ներկայացվել է Ոսկե ծիրան կինոփառատոնի Արտամրցութային ծրագրերում ։
Սյուժե
Ֆիլմը պատմում է ԱՄՆ-ից Հայաստան այցելած հայ ծեր զբոսաշրջիկի մասին, որն ապարդյուն փորձում է իր ուղեկցորդից պարզել, թե որտեղ է Եփրատ գետը։ Հարցը վերաճում է զրույցի, թե ինչ է հայրենիքը, որտեղ է Հայաստանը, և ինչ երաշխիքներ ունի հայ ընտանիքի ապագան։ Տարիներ անց արդեն ոչ տարիքն առած ուղեկցորդի գլխում այն միտքն է փայլատակում, որ Հայաստանն իր կողքին է, և Եփրատն այլևս այնտեղ չէ ։
Ֆիլմում հնչում է Էդուարդ Փաշինյանի «Շուրջպարը» ։
Ծանոթագրություններ
Կատեգորիա:2015 ֆիլմեր Կատեգորիա:Հայկական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ռուբեն Փաշինյանի ֆիլմեր
Սամսոն Շլյախու
Սամսոն Գերշևիչ Շլյախու (Samson Şleahu, ), մոլդովացի գրող։ Ռումինիայի ընդհատակյա շարժումների և Հայրենական պատերազմի մասնակից։
Կենսագրություն
Սամսոն Շլյախուն ծնվել է 1915 թվականին Մոլդովայի Բեսարաբիա շրջանի Կալարաշ քաղաքում։ Սովորել է Բուխարեստի նկարչական դպրոցում ։ Մեծ հայրենականի տարիներին ծառայել է գործող բանակում, հետպատերազմյան շրջանում հաստատվել է Քիշնևում ։ Տպագրվել է 1946 թվականին։ Պատմվածքների անդրանիկ ժողովածուն՝ «Շինարարները», լույս է տեսել 1950 թվականին, 1955 թվականին հրատարակվել է «Ընկեր Վանյա» վիպակը, որի համար 1968 թվականին արժանացել է Բորիս Գլավանի անվան Մոլդովայի կոմերիտմիության մրցանակի։ Շլյախուն ռազմական և ժամանակակից թեմաներով գրված բազմաթիվ պատմվածքների հեղինակ է։ 1957 թվականին մոլդավերեն, ապա ռուսերեն լույս է տեսել «Զինվորը գնում է գութանի հետևից» պատմվածքների ու վիպակների ժողովածուն, որի հիման վրա 1972 թվականին նկարահանվել է «Վերջին ռազմաճակատ» ֆիլմը։ Շլյախուի ստեղծագործությունները թարգմանվել են բազմաթիվ լեզուներով ։
Ծանոթագրություններ
Կատեգորիա:Մոլդովացի գրողներ Կատեգորիա:Հայրենական մեծ պատերազմի մասնակիցներ Կատեգորիա:Գրական կեղծանուններով հայտնի հեղինակներ Կատեգորիա:Խորհրդային գրողներ
Դովոլնոեի շրջան
Ստեղծվել է 1930 թվականին։ Վարչական կենտրոնը՝ Դովոլնոե ։
Բնակչություն
2010 թվականի մարդահամարի արդյունքներով շրջանում բնակվում էր 19695 մարդ։ Բնակչության խտությունը կազմում էր 4,45 մարդ/կմ²։
Վարձիա
Վարձիա, Վարձունիք (ვარძია), քարանձավային վանական համալիր Վրաստանի Սամցխե-Ջավախեթի մարզում։ Գտնվում է Ասպինձայի շրջանում, Կուր գետի հովտում։ Թվագրվում է 12-13-րդ դարերով։ ՅՈՒՆԵՍԿՕ-ի համաշխարհային ժառանգության թեկնածու է ։
Նկարագիր
Քարանձավային համալիրը ձգվում է Կուրի ձախակողմյան ափով, Էրուշեթի կոչվող սարի տուֆային պատի երկայնքով՝ մինչև 900 մետր, որտեղ փորված են մոտ 600 որմնասենյակներ (եկեղեցիներ, ժամատներ, բաղնիքներ, գրադարաններ, բնակելի սենյակներ և այլն)։ Համալիրի որմնասենյակները ժայռի մեջ խորանում են մինչև 50 մ և բարձրանում վերև՝ մինչև ութ հարկ։ Պահպանվել են գաղտնի անցուղիներ, որոնք որմնասենյակները կապում են միմյանց, ինչպես նաև պահպանվել են ջրագծի մնացորդները։
Վանքային համալիրի կենտրոնական մասում գտնվում է գլխավոր տաճարը` նվիրված Աստվածամորը։ Պատերին կան նկարներ, այդ թվում Գեորգի III թագավորի և Թամար թագուհու նկարները, որոնք արվել են 1180-ական թվականներին։
Վանքային համալիրը կառուցվել է 1156-1205 թվականներին, Գեորգի III թագավորի և նրա դստեր` Թամար թագուհու օրոք և որպես ամրոց, Կուր գետի հովիտը հարավարևմտյան կողմից փակել է պարսիկների և թուրքերի ներխուժումից։ Այն ժամանակներում համալիրի որմնասենյակները թաքցված էին ժայռով և միայն վերնամասից նրանք միմյանց հետ կապված էին երեք ստորգետնյա անցումներով, որոնց միջով մարտական ջոկատները հանկարծակի հայտնվելով խուճապի էին մատնում թշնամուն։ 1193-1195 թվականներին թուրք-սելջուկների հետ պատերազմի ժամանակ, Թամար թագուհին իր արքունիքով գտնվել է Վարձիայում։
1283 թվականի երկրաշարժի ժամանակ 15 մ հաստությամբ ժայռաբեկորը պոկվել և գլորվել է Կուր գետը։ Համալիրի մեծ մասը ավերվել և մեծ վնասներ է կրել, որմնասենյակների մեծամասնությունը բացվել և դարձել են տեսանելի։ Դրանից հետո Վարձիան կորցրել է իր պաշտպանական նշանակությունը։
XVI դարի վերջերին Վարձիան գրավել են թուրքերը, որոնք դաժան հաշվեհարդար են տեսել վանականների հետ և նրանց կենդանի այրել գլխավոր տաճարում։ 1828 թվականին այն գրավել են ռուսական զորքերը։ Որոշ ժամանակ անց ուղղափառ հույների կողմից վերականգնվել է վանական կյանքը համալիրում։
1938 թվականին Վարձիան հայտարարվել էր որպես թանգարան-արգելոց։ Այժմ փորձեր են արվում Վարձիայում վերականգնել վանականությունը և այն համարվում է Վրաստանի զբոսաշրջության գլխավոր վայրերից մեկը։
Պատմություն
Ջավախքի տեղանուններից մեծ հետաքրքրություն է ներկայացնում Վարձիա` հայտնի քարանձավային քաղաքի (այրաքաղաքի) անունը, որը վրացական գրականության մեջ հաճախ ստուգաբանվում է խիստ պարզունակ տարբերակով` հայկական աղբյուրների նյութերի անտեսմամբ։ Այսպես, 4-րդ դարի սկզբին` հայոց և վրաց քրիստոնեական դարձի շրջանում Գուգարաց աշխարհը Ջավախքի հետ միասին շարունակում էր մնալ հայկական թագավորության սահմանակալ ուժեղ վարչամիավորներից` բդեշխություններից մեկը։ Նրա տիրակալ բդեշխը, որին անվանում էին ՙմյուս բդեշխ՚, առանձնակի դիրք ու ազդեցություն ուներ հայոց արքունիքում։ Հատկանշական է, որ նա այն 16 մեծամեծների թվում էր, որոնք Տրդատ III Մեծի հրամանով Գրիգորին` հայոց ապագա առաջին կաթողիկոսին ուղեկցել են Կեսարիա` այնտեղ վերջինիս ձեռնադրության նպատակով։ Իր հերթին բդեշխն ուներ ենթակա վասալներ, որոնց մեջ առանձնանում էին Ջավախքի Վարձավունի նախարարները։ Վարձավունիները III, IV դդ. պահպանում էին իրենց ներքին ինքնուրույնությունը։ ՙԳահնամակում՚ նրանք 70 նախարարների մեջ հիշատակվում են 23 րդը։ Պատերազմի ժամանակ Հայաստանի չորս զորավարություններից Արևելյան ուղղության զորքերի մեջ նրանք ունեցել են 200 զինվոր։ Ըստ Ղևոնդ Ալիշանի` Ջավախքի մեջ մտնող այս երկրամասը հայտնի է եղել նաև Վարձունիք և Վերձառունիք անուններով։ Այնտեղ, ըստ ավանդության, գտնվել է սուրբ Մեսրոպի ձեռքով դրված Վարձունյաց խաչը։ Ղ. Ալիշանի վերջին պնդման համար հավանաբար հիմք է ծառայել Վարդան Բարձրբերդցի պատմիչի գրի առած մի ավանդապատում, որի համաձայն ,,Ի Դպրավանից տարան զխաչն, որ յանուն սուրբ Աստուածածին, որ արդ Վարձիոյ կոչի` յայնժամ Ճոնեացն կոչիւր,, ։ Այդ ամենահզոր, հիվանդություններ բուժող խսրբոյն Ճոնին և ունի գիր հայերէն յաջ թևն,, ։ Այսպիսով, XXI դարերի Վարձիա քաղաքի անունը ծագել աչը, որ ,,է սրբոյն Մեսրովբայ աւրհնեալ և կամ Բարսղի է Գուգարաց բդեշխության Վարձավունի նախարարական տան և Վարձունիք տեղանունից, որոնց վերաբերյալ առաջին հիշատակումները վերաբերում են առնվազն IV դարին։
Տնտեսական ճգնաժամ
Տնտեսագիտության մեջ ճգնաժամը մեկ կամ մի քանի տնտեսություններում տնտեսական գործունեության կայուն, երկարատև անկումն է։ Դա ավելի կտրուկ տնտեսական անկում է քան պարզապես անկումը, ինչը դանդաղեցնում է տնտեսական գործունեությունը բնականոն աշխատանքը։
Ռադոյե Դոմանովիչ
Ռադոյե Դոմանովիչ (Радоје Домановић, ), սերբ արձակագիր, երգիծաբան։
Տնտեսական ճգնաժամ
Ճգնաժամը բնութագրվում է իր երկարատևությամբ, գործազրկության բարձր մակարդակով, վարկային մատչելիության անկումով (որը հաճախ պայմանավորված է բանկային կամ ֆինանսական ճգնաժամի պատճառով), արտադրանքի ծավալի կրճատումով։ Մատակարարները սկսում են կրճատել արտադրությունն ու ներդրումները, տեղի են ունենում ավելի մեծ սնանկություններ, էապես նվազում են առևտրի (հատկապես միջազգային առևտրի) ծավալները, ինչպես նաև խիստ անկայուն արժույթի արժեքի տատանումները (հաճախ արժույթի արժեզրկման պատճառով)։ Գների գնանկումը, ֆինանսական ճգնաժամերը, ֆոնդային բորսայի անկումը և բանկային խափանումներ ը նույնպես ճգնաժամի ընդհանուր տարրեր են որոնք սովորաբար չեն հայտնվում անկման ընթացքում։
Սահմանումներ
Միացյալ Նահանգներում Տնտեսական հետազոտությունների ազգային բյուրոն որոշում է բիզնեսի ցիկլի կրճատումներն ու ընդլայնումները, բայց ճգնաժամ չի հայտարարում ։ Ընդհանրապես, ճգնաժամային ժամանակաշրջանը նշվում է ապրանքի գնման էական և կայուն թերության համեմատ այն քանակի հետ, որը կարող է արտադրվել ընթացիկ ռեսուրսների և տեխնոլոգիայի միջոցով(հնարավոր ներուժ) ։ Կա ճգնաժամի մեկ այլ սահմանում, որը իր մեջ ներառում է հետևյալը `
Ռադոյե Դոմանովիչ
Գրական գործունեության սկզբին Ռադոյե Դոմանովիչը անդրադառնում է սերբական գրականության ավանդական թեմաներին՝ պատկերելով գավառի ու գյուղի կյանքին, սակայն շոիտով նա անցում է կատարում քաղաքական երգիծանքը։ Թեպետ նա իր ստեղծագործություններում շոշափում է ժամանակակից քաղաքական դաշտում առկա խնդիրներւ, սակայն դրանց սուր երգիծանքը չի կորցրել արդիականությունը նաև այսօր։ Նրա ստեղծագործություններում, ինչպիսիք են՝ «Առաջնորդը», «Մեռյալ ծովը», «Ստրադիան», որտեղ ծաղրվում է բռնապետությունն ու անհոգի բյուրոկրատիան, քաղաքական վախկոտությունը, անսկզբունքայնությունն ու ստրկամտությունը, այսօր էլ պահպանել են իրենց հնչեղությունը ։
Արտաքին հղումներ
Կատեգորիա:Սերբ արձակագիրներ Կատեգորիա:Սերբ երգիծաբաններ Կատեգորիա:Սերբ գրողներ Կատեգորիա:Սերբ լրագրողներ Կատեգորիա:Սերբ խմբագիրներ Կատեգորիա:Սերբ ուսուցիչներ
Trollz
Նկարագրություն
2020 թվականի ապրիլին բանտից ազատ արձակվելուց հետո «Gooba» անվանմամբ իր առաջին սինգլը Հերնանդեսը թողարկել է 2020 թվականի մայիսի 8-ին ։ 2020 թվականի մայիսի 17-ին նա հայտարարել է, որ կարճատև դադար է վերցնելու սոցիալական ցանցերից և տեսահոլովակ է թողարկելու հաջորդ ուրբաթ ։ Նա նաև խոստացել է, որ նոր երգը թողարկվելու է մայիսի 22-ին, եթե «Gooba»-ն 10,000 ներբեռնումներ հավաքի ։ Սակայն պլանավորված թողարկումն ավելի ուշ տեղափոխվել է մայիսի 29-ի վրա։ Մայիսի 23-ին նա իր երկրպագուներին խնդրել է անվանում հորինել իր առաջիկա սինգլի համար և, ի վերջո, ընտրել է «Trollz-ը ։ Դրանից կարճ ժամանակ անց Հերնանդեսն այդ անվանումը հաստատող տեսանյութ է հրապարակել ։ Ավելի ուշ ռեփերը հայտնել է, որ երգին մասնակցելու է նաև մեկ այլ արտիստ ։ Հունիսի 3-ին 6ix9ine-ը հայտարարել է, որ երգը մեկ անգամ ևս հետաձգվել է հունիսի 12-ի վրա՝ ասելով, որ դա «հարգանք է այն բանի հանդեպ, ինչի միջով մենք հիմա անցնում ենք» ։
Տնտեսական ճգնաժամ
Սահմանումներ
Անկումը համարվում է որպես տնտեսության մեջ տարածված տնտեսական գործունեության անկման ժամանակաշրջան (ըստ NBER-ի)։ Առաջին բնորոշմամբ` յուրաքանչյուր ճգնաժամ միշտ համընկնում է անկման հետ, քանի որ ճգնաժամի և անկման միջև ընկած տարբերությունը տնտեսական գործունեության անկման ծանրությունն է։ Այլ կերպ ասած, յուրաքանչյուր ճգնաժամ միշտ անկում է, որը կիսում է մեկնարկային և ավարտի նույն ժամկետը, նույն տևողությամբ։
Trollz
Նկարագրություն
Կասկածներ են եղել, որ Նիքի Մինաժն է դառնալու երգին մասնակցող երկրորդ արտիստն այն բանից հետո, երբ նա 2020 թվականի մայիսին այցելել է 6ix9ine-ին տեսահոլովակում նկարահանվելու համար ։ 2020 թվականի հունիսի 10-ին երգի պաշտոնական կայքի միջոցով հաստատվել է, որ Նիքի Մինաժը նախկինում հայտարարված հյուր կատարողն է ։
Տնտեսական ճգնաժամ
Սահմանումներ
Օգտակար օրինակ է ԱՄՆ-ում Մեծ ճգնաժամի ժամանակագրութաւն տարբերությունը` այլընտրանքային սահմանումների դիտումով։ Օգտագործելով ճգնաժամի երկրորդ բնորոշումը տնտեսագետների մեծամասնությունը Մեծ ճգնածամին վերաբերում է որպես 1929-1942 թվականների միջև ընկած ժամակահատվածը։ Մյուս կողմից, օգտվելով առաջին սահմանումից` 1929-ի ճգնաժամը սկսեց Օգոստոսին և տևեց մինչև 1933-ի Մարտը։ Նշենք, որ NBER-ը հրապարակում է անկման (ճգնաժամի փոխարեն) ամսաթվերը ԱՄՆ-ի տնտեսության համար և այդ ժամանակահատվածում հայտնաբերել է երկու անկում։ Առաջինը` 1929-ի Օգոստոսի և 1933-ի Մարտի ընթացքում, իսկ երկրորդը սկսել է 1937-ի Մայիսին ր ավարտվել 1938-ի Մարտին ։
Տերմինաբանություն
Այսօր «ճգնաժամ» տերմինը հաճախ ասոցացվում է 1930ականների Մեծ Ճգնաժամի հետ, բայց այդ տերմինը մինչ այդ շատ երկար տարիներ օգտագործվել է։ Իսկապես, վաղ ամերիկյան տնտեսական ճգնաժամը` 1819թ-ի խուճապը ,նախագահ Ջեյմս Մոնրոն կոչել է «ճգնաժամ», ինչպես նաև 1930-ականներին նախորդող տնտեսական ճգնաժամը 1920-1921թ-ի Քալվին Քուլիջ ը անվանել է «Ճգնաժամ»։
Trollz
Երաժշտական տեսահոլովակ
Երգի տեսահոլովակը թողարկվել է պաշտոնական սինգլի թողարկման հետ միասին՝ 2020 թվականի հունիսի 12-ին ։ Այն նկարահանվել է 2020 թվականի մայիսին։ Մինաժը հայտարարել է, որ տեսահոլովակը նկարահանվել է Հերնանդեսի ննջասենյակում, երբ վերջինս դեռ տնային կալանքում էր գտնվում ։
Տնտեսական ճգնաժամ
Տերմինաբանություն
Այնուամենայնիվ, 19-րդ և 20-րդ դարասկզբին, ֆինանսական ճգնաժամերը կոչվում էին «խուճապներ», օրինակ` 1907-ի «գլխավոր» խուճապը և 1910-1911 «աննշան» խուճապը, չնայած 1929թ-ի ճգնաժամը անվանել են «վթար», իսկ «խուճապ» տերմինը դուրս է եկել գործածությունից։ «Մեծ ճգնաժամի» (1930ական թվականների) ժամանակ «Մեծ Ճգնաժամ» արտահայտությունը 1873-96թ.թ. արդեն սկսվեց օգտագործվել (Միացյալ Թագավորությունում), որը վերանվանվել էր Երկար Ճգնաժամ անունով։
Trollz
Ձայնագրման անձնակազմ
Իրավունքները վերցված են Tidal-ից, BMI-ից և ՅուԹյուբից  ․
Տնտեսական ճգնաժամ
Տերմինաբանություն
1930-ականների համար «Մեծ Ճգնաժամ» արտահայտության ընդհանուր օգտագործումը առավել հաճախ վերագրվում է բրիտանական տնտեսագետ Լիոնել Ռոբինսին, ում 1934թ-ի «Մեծ ճգնաժամ» գիրքը «պաշտոնականացնում» է արտահայտությունը ։ Չնայած որ Միացյալ Նահանգների նախագահ Հերբերթ Հուվերը մեծ վստահություն է առաջացրել «ժողովրդականացնել» տերմինը ` ոչ ֆորմալ կերպով այն անվանելով ճգնաժամ, այնպիսի գործածումներով ինչպիսիք են «Տնտեսական ճգնաժամերը չեն կարող լուծվել օրենսդրական գործողություններով կամ գործադիրի հայտարարությամբ» (Դեկտեմբեր 1930, ուղերձ Կոնգրեսին) և «Ես կարիք չունեմ պատմելու ձեզ, որ աշխարհն անցնում է ճգնաժամի միջով»(1931թ.):
Trollz
Ծանոթագրություններ
Կատեգորիա:Երգեր այբբենական կարգով Կատեգորիա:2020 սինգլներ Կատեգորիա:2020 երգեր Կատեգորիա:Նիքի Մինաժի երգեր Կատեգորիա:Ամերիկյան հիփ հոփ երգեր Կատեգորիա:Billboard Hot 100 գլխավորած սինգլներ
Տնտեսական ճգնաժամ
Առաջացում
Համաձայնեցված սահմանումների և բացասական ասոցիացիաների պատճառով, ցանկացած ժամանակաշրջանի «ճգնաժամ» բնութագրելը վիճելի է։ Տերմինը հաճախ օգտագործվում էր տարածաշրջանային ճգնաժամերի համար` սկսած 19-րդ դարի սկզբից միչև 1930-ական թվականները և ավելի լայն տարածում գտած ճգնաժամերի համար` 1987 և 1930-ականներին։ 1945 թվականից ի վեր տնտեսական ճգնաժամերը, ընդհանուր առմամբ, անվանվել եմ «անկումներ», բայց ոչ ճգնաժամ։ Միակ երկու դարաշրջանները, որոնք կոչվում են ներկայիս ժամանակներում, որպես «ճգնաժամներ», 1870 և 1930-ական թվականներն են ։ Որոշ տեսանկյուններից սա պարզապես ստիլիստական փոփոխություն է, որը նման է ֆինանսական ճգնաժամերին վերաբերող «խուճապի» օգտագործման անկմանը, բայց դա նաև արտացոլում է, որ տնտեսական ցիկլը և՛ Միացյալ նահանգներում, և՛ ՏՀԶԿ-ի երկրներում 1945-ից շատ չափավոր է։
1945 թվականից ի վեր որոշ երկրներում/շրջաններում եղել են երկարատև տնտեսական թերակատարման բազմաթիվ ժամանակաշրջաններ, որոնք մանրամասն նորկայացված են ստորև, բայց դրանց «ճգնաժամեր» անվանելը հակասական է։ 2008-2009 թվականների տնտեսական ցիկլը, որը իր մեջ ներառում է Մեծ ճգնաժամերից ամենագլխավոր, գլոբալ ճգնաժամը, ժամանակ առ ժամանակ ճգնաժամ, բայց այդ տերմինաբանությունը լայնորեն տարածված չէ և օգտագործվում է «Մեծ անկում» արտահայտությունը։
1837 թվականի Մեծ Ճգնաժամը
Այս ճգնաժամը ընդունվում է որպես ավելի մեծ ճգնաժամ քան 1930-ականների ոմեծ Ճգնաժամը ։ Այս Մեծ Ճգնաժամը ավարտվեց Միացյալ Նահանգներում, շնորհիվ Կալիֆորինիայի և իր տասն անգամ ավելացումը Միացյալ Նահանգների ոսկու պաշարներին։ Ճգնաժամին հետևեց ԱՄՆ-ում զարգացող տնտեսության երեսունամյա ժամանակահատվածը, որն այժմ կոչվում է Երկրորդ Արդյունաբերական հեղափոխություն (1850-ականներին)։
Երկար Ճգնաժամ
Բրիտանիայում և ԱՄՆ-ում ոսկու ստանդարտ ի ընդունումից սկսած` երկար ճգնաժամը (1873-1896) իսկապես ավելի երկար էր, քան այն ինչ այժմ կոչվում է Մեծ Ճգնաժամ։ Շատերը, ովքեր անցնում էին դրա միջով համարում էին ավելի վատը քան 1930-ի ճգնաժամը։ Այն հայտնի էր, որպես «Մեծ Ճգնաժամ» մինչև 1930-ականները։
Մեծ ճգնաժամ
1930-ականների մեծ ճգնաժամը ազդեց աշխարհի ազգային տնտեսությունների մեծ մասի վրա։ Այս ճգնաժամը սկսել է 1929-ի «Wall Street Crash»-ից և ճգնաժամը արագորեն տարածվել է ազգային այլ տնտեսությունների վրա ։ 1929-1933 թվականների ընթացքում Միացյալ Նահանգներ ի համախառն ազգային արտադրանքը նվազել է 33%-ով, մինչդեռ գործազրկության մակարդակն աճել է մինչև 25% (միայն արդյունաբերական գործազրկությունը բարձրացել է մոտավորապես 35%, ԱՄՆ-ի զբաղվածությունը դեռ ավելին էր`25% և ավելի գյուղատնտեսական)։
Մեծ ճգնաժամի երկարաժամկետ էֆեկտը հիմնական արժույթի`ոսկու ստանդարտ ից դուրս գալը, չնայած որ դրա համար նախնական խթան էր հանդիսանում Երկրորդ աշխարհամարտը։
Հունական ճգնաժամ
2009-ից սկզբում, Հունաստանը անկում ապրեց, որը երկու տարի անց ճգնաժամի վերածվեց։ Երկիրը տնտեսական արդյունքի գրեթե 20% անկում է ապրել, իսկ գործազրկությունն աճել էր մոտ 25% -ով ։ Հունաստանի մեծ քանակության պարտքը բարելավեց ճգնաժամը և իր տնտեսության անբավարար կատարողականը խիստ դանդաղեցրել էր եվրագոտու վերականգնումը։ Հունաստանի շարունակական անախորժությունները հանգեցրեցին քննարկումների եվրագոտուց հեռանալու մասին։
Խուանֆրան
Խուան Ֆրանսիսկո Տոռես Բելան, ավելի հայտնի որպես՝ Խուանֆրան (Juan Francisco Torres Belén,, Իսպանիա), իսպանացի պրոֆեսիոնալ ֆուտբոլիստ, աջ պաշտպան։ Հանդես է գալիս իսպանական «Ատլետիկո Մադրիդ» ֆուտբոլային ակումբում և Իսպանիայի ֆուտբոլի ազգային հավաքականում։
Տնտեսական ճգնաժամ
Համաշխարհային
1910-ականների վերջը և 1920-ականների սկիզբը նշանավորվեցին տնտեսական դեպրեսիայի հետևանքով, որն առանձնացվեց հատկապես աղետալի հանգամանքներում։ Մեծ պատերազմը և դրա հետևանքները հանգեցրին համաշխարհային խնդիրների այն ապրանքների, որոնք ավերեցին զարգացող շատ երկրներ, մինչդեռ խրամատներից վերադառնալով զինծառայողները հայտնվեցին բարձր գործազրկության մեջ, ինչպես բիզնեսները ձախողվեցին ՝ չկարողանալով անցում կատարել խաղաղության տնտեսության։ Բացի այդ, 1918-20 թվականների իսպանական գրիպի համաճարակը դադարեցրեց տնտեսական ակտիվությունը, քանի որ ավելի շատ մարդիկ անաշխատունակ դարձան։ Զարգացած երկրներից շատերը հիմնականում վերականգնվել էին մինչև 1921-22 թվականները, սակայն Գերմանիա ն տեսավ, որ իր տնտեսությունը քայքայվել է մինչև 1923-24 թվականները `հիպերֆլյացիայի ճգնաժամի պատճառով։
Աֆրիկայի խորքերում
Աֆրիկայի խորքերում (լեհ.՝ W pustyni i w puszczy), վեպ։ Վեպի հեղինակը լեհ գրող Հենրիկ Սենկևիչն է ։ Ստեգծագործությունը գրվել է 1911 թվականին։ Հրատարակվել է 1912 թվականին։
Տնտեսական ճգնաժամ
Համաշխարհային
1973 թ.-ի նավթային ճգնաժամը, զուգորդվում է շատ երկրների բարեկեցության պետության պահպանման բարձրացման հետ, որը հանգեցրել է անկման 1973- 1975 թվականների միջև, որին հաջորդել է գրեթե նվազագույն աճի և աճող գնաճի և գործազրկության շրջանը։ 1980-82 թվականների անկումը նշում էր ժամանակաշրջանի ավարտը։
Աֆրիկայի խորքերում
Գրքում խոսվում է Մուհամեդ Ահմեդի, առևանգողների և Աֆրիկայի մասին։
Տնտեսական ճգնաժամ
Համաշխարհային
Խնայողությունների և վարկերի և գնագոյացման լծակնային ճգնաժամերը հանգեցրեցին խիստ ճգնաժամի 1989-ի կեսից մինչև ուշ, ինչը հանգեցրեց անկման 1990-91 թվականներին (նաև վառելիքի գների ճգնաժամի հետևանքով), որի հետևանքները տևեցին մինչև 1994 թվականը։ Այս անկումը։ ավելի շատ հիշում էին իր քաղաքական հետևանքների համար։ Մեծ Բրիտանիայի վարչապետ Մարգարետ Թետչերը ստիպված էր եղել հրաժարական տալ 1990-ի նոյեմբերին ՝ իր հետագա քաղաքականության արդյունքում առաջացած սոցիալ-տնտեսական դեբյուտի հետևանքով. և մինչ նրա հաստատման վարկանիշները գերազանցում էին 60% -ը, ԱՄՆ նախագահ Ջորջ Բուշը կորցրեց 1992 թ. ընտրությունները Բիլ Քլինթոնում`ներքին հիվանդության պատճառով, որը նշանավորվեց ճգնաժամով և աճեց քաղաքային քայքայումը։
Աֆրիկայի խորքերում
Վեպի հիման վրա նկարահանվել են ֆիլմեր՝ 1973 և 2001 թվականներին։
Տնտեսական ճգնաժամ
Համաշխարհային
2005 թ.-ին նավթի կայուն գների բարձրացումը և անկանխատեսմամբ պայմանավորված տնտեսական գերտաքացումը հանգեցրին համաշխարհային տնտեսության աստիճանական վատթարացման, որի արդյունքում աճը դանդաղում էր գնաճով և գործազրկությամբ`աճի դանդաղեցմամբ։ Աճը դանդաղեցրեց ԱՄՆ-ում բնակարանային պղպջակը, և ամերիկյան տնտեսությունը ընկավ անկման մեջ:Սա, իր հերթին, հրահրեց ֆինանսական շատ նշանավոր հաստատությունների ձախողմանը 2008 թ., Մասնավորապես Լեհման եղբայրներ, ինչը հանգեցրեց միլիոնավոր աշխատատեղերի կորստին։
Խուանֆրան
Ակումբային
2002-2006 թվականներին հանդես է եկել իսպանական «Ռեալ Մադրիդ» ֆուտբոլային ակումբի կազմում  ։ 2006-2011 թվականներին հանդես է եկել իսպանական «Օսասունա» ֆուտբոլային ակումբում  ։ 2011 թվականից մինչև հիմա հանդես է գալիս իսպանական «Ատլետիկո Մադրիդ» ֆուտբոլային ակումբում  ։
Տնտեսական ճգնաժամ
Ազգային
Լատինական Ամերիկայի մի շարք երկրներ 1980-ական թվականների կտրուկ անկումներ են ունեցել։ Կեոեի և Պրեսկոտի կողմից մեծ դեպրեսիայի սահմանում, քանի որ առնվազն մեկ տարի`արտադրանքի 20% ցածր գնով, Արգենտինան, Բրազիլիան, Չիլիը և Մեքսիկան 1980-ականներին մեծ ճնշումներ են ապրել, իսկ Արգենտինան՝ 1998–2002 թվականներին։ Հարավային Ամերիկայի երկրները ևս մեկ անգամ ընկան այս ամենի մեջ 2010-ի սկզբից կեսին։
Խուանֆրան
Ազգային հավաքական
2003 թվականին հանդես է եկել Իսպանիայի մինչև 17 և մինչև 18 տարիքայինների հավաքականներում։ 2004 թվականին հանդես է եկել Իսպանիայի մինչև 19 տարիքայինների հավաքականում։ 2003-2005 թվականներին՝ մինչև 20 տարիքայինների կազմում։ 2004-2006 թվականներին՝ մինչև 21 տարիքայինների կազմում։ 2012 թվականից մինչև հիմա հանդես է գալիս Իսպանիայի ֆուտբոլի ազգային հավաքականում ։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռեալ Մադրիդի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Տնտեսական ճգնաժամ
Ազգային
Այս բնորոշումը ներառում է նաև Նոր Զելանդիայի 1974-1992 թվականների և 1973 թվականից մինչ օրս Շվեյցարիա յի տնտեսական ցուցանիշները, չնայած Շվեյցարիայի համար այդ նշանակումը հակասական էր ։
1980–2000 թվականների ընթացքում Սուբ-Սահարա Աֆրիկան լայնորեն կրել է եկամտի բացարձակ մակարդակի անկում ։
Հետկոմունիզմ
1990-ականների տնտեսական ճգնաժամը, որը հարվածեց Խորհրդային Միության նախկին անդամներին, գրեթե կրկնակի ուժեղ էր, քան Մեծ ճգնաժամը Արևմտյան Եվրոպայի և Միացյալ Նահանգների երկրներում ՝ 1930-ական թվականներին ։ Կյանքի միջին ստանդարտները գրանցեցին աղետալի անկում 1990-ականների սկզբին նախկին Արևելյան դաշինք ի շատ մասերում, մասնավորապես ՝ հետխորհրդային երկրներում։ Նույնիսկ նախքան 1998-ի Ռուսաստան ի ֆինանսական ճգնաժամը, Ռուսաստանի ՀՆԱ-ն կիսում էր 90-ականների սկզբին ունեցածը ։ Որոշ բնակչություններ այսօր ավելի աղքատ են, քան 1989-ին էին (օրինակ ՝ Ուկրաինա, Մոլդովա, Սերբիա, Կենտրոնական Ասիա, Կովկաս)։ Խորհրդային պլանավորված տնտեսության փլուզումը և շուկայական տնտեսությանը անցումը հանգեցրին ՀՆԱ-ի աղետալի անկմանը։ 1990-1996թթ. շուրջ 45% -ը, և տարածաշրջանում աղքատությունն աճել է տասնապատիկից ավելին ։
Ֆինլանդացի տնտեսագետները երկրի տնտեսական անկումը Խորհրդային Միության փլուզման շուրջ (1989–1994) անվանում են որպես մեծ ճգնաժամ (սուուրի լամա)։ Այնուամենայնիվ, ճգնաժամը բազմանույթ էր, որի ծանրությունը բարդանում էր բազմաթիվ հանկարծակի արտաքին ցնցումների զուգադիպությամբ, ներառյալ սովետական առևտրի կորուստը, խնայողությունների և վարկերի ճգնաժամը և 90-ականների սկզբին Արևմուտքում ընկած անկումը, այն ներքին գերտաքացումով, որը բորբոքում էր ամբողջ 1980-ականներին։. Ազատականացումը հանգեցրեց այսպես կոչված «կազինոյի տնտեսությանը»։ Կառուցվածքային և դրամավարկային քաղաքականության կայուն խնդիրները չեն լուծվել ՝ տնտեսությունը խոցելի թողնելով նույնիսկ մեղմ արտաքին ցնցումներին։ Դեպրեսիան տևական հետևանքներ ունեցավ. Ֆիննական մարկան 1999-ին փոխարինվեց եվրոյով ՝ վերջ տալով տնտեսության կառավարության վերահսկողության տասնամյակների, բայց նաև բարձր, կայուն գործազրկությանը։ Զբաղվածությունը երբեք չի վերադարձել նույնիսկ նախաճգնաժամային մակարդակին մոտ։
Պատառիկներ մի կորած հայրենիքի. Հայաստանը հիշելիս
'''Պատառիկներ մի կորած հայրենիքի. Հայաստանը հիշելիս''', (Fragments of a Lost Homeland: Remembering Armenia), Արմեն Մարսուբյանին ժառանգություն հասած հուշագրությունները ներկայացնող գիրք Հայոց ցեղասպանության մասին։
Հեղինակի մասին
Արմեն Մարսուբյանը ԱՄՆ Հարավային Կոնեկտիկուտի պետական համալսարանի փիլիսոփայության պրոֆեսոր է, փիլիսոփայության բաժնի ղեկավար և 21-րդ դարի սկզբի Սեբաստիայի (այժմ՝ Սիվաս) մարզի Մարզվան (այժմ՝ Մերզիֆոն) քաղաքի հայտնի լուսանկարիչ Ցոլակ Դիլդիլյանի թոռը։ Ցոլակ Դիլդիլյանը շնորհիվ իր և եղբայրների միջոցով հիմնված լուսանկարչատների մեծ գործունեություն է ծավալել Սիվասի մարզում լուսանկարչության ասպարեզում։
Արմեն Մարսուբյանին ժառանգություն է հասել պապի, նրա եղբայրների, քույրերի անտիպ հուշագրությունները, մեծ թվով լուսանկարներ, որոնց մի փոքր մասը հեղինակը օգտագործել է գրքում։ Մարսուբյանն աշխարհի տարբեր երկրներում ցուցահանդեսներ է կազմակերպել այս լուսանկարներից, այդ թվում և Թուրքիայում, որի հիմնական նպատակն է պատմել Առաջին աշխարհամարտի ժամանակ Անատոլիայում ապրող հայերի պատմությունը։
Մարսուբյանը ճամփորդել է Թուրքիայում, այցելել իր նախնիների ապրած վայրերը, աշխատել է վերապրել նրանց կյանքը, ընկալել այն ինչ տեղի է ունեցել և կապ հաստատել այն բոլորի հետ, որոնք մի ժամանակ մասն են եղել իր ծնողների կյանքի։
Հերբերտ Տամպերե
Հերբերտ Տամպերե (Herbert Tampere, ), խորհրդային էստոնացի բանահավաք և երաժշտագետ։ Էստոնական ԽՍՀ պետական մրցանակի դափնեկիր (1959), բանասիրական գիտությունների թեկնածու (1962), Էստոնական ԽՍՀ վաստակավոր արտիստ (1969) ։
Պատառիկներ մի կորած հայրենիքի. Հայաստանը հիշելիս
Բովանդակություն
Գիրքը պատմում է հեղինակի մայրական՝ Դիլդիլյան գերդաստանի մասին, սկսում է գերդաստանի հիմնադիր՝ Մուրադենց Կարապետից 1780-ականներից և վերջանում 1922 թվականին, երբ Դիլդիլյանների վերջին անդամները թողնում են Արևմտյան Հայաստանը և մեկնում Հունաստան։ Գիրքը կենտրոնանում է Կարապետի թոռան զավակների՝ Ցոլակի, Արամի, Հայկանուշի և նրանց ընտանիքների վրա, ովքեր անցնում են 1915-1922 թվականների ջարդերի ու տեղահանումների միջով։
Հերբերտ Տամպերե
Կենսագրություն
Հերբերտ Տամպերեն ծնվել է 1909 թվականի հունվարի 19-ին (փետրվարի 1-ին) Տարտուի գավառի Ռաննու գյուղում։ 1927-1933 թվականներին սովորել է Տարտուի համալսարանի բանահյուսագիտության, ազգագրության, հնագիտության ու էստոներենի ֆակուլտետում։ 1928 թվականից մինչև 1945 թվականը Հերբերտ Տամպերեն՝ որպես ասիստենտ, աշխատել է էստոնական ազգային քնարերգության արխիվում (Eesti Rahvaluule Arhiiv)։ 1935 թվականին Հերբերտ Տամպերեն հրատարակել է էստոնական ժողովրդական երգերի իր առաջին ժողովածուն։ Նա եղել է էստոնական ժողովրդական երգերի «Vana Kannel» ժողովածուի III և IV հատորների հրատարակության պատասխանատուն։ 1946-1951 և 1967-1975 թվականներին Հերբերտ Տամպերեն դասավանդել է Տալլինի կոնսերվատորիայում, վարել է երաժշտական բանահյուսությանը նվիրված դասընթաց։ 1947 թվականին ստացել է դոցենտի, իսկ 1974 թվականին՝ պրոֆեսորի կոչում։ 1952-1966 թվականներին Հերբերտ Տամպերեն բանահյուսագիտություն է դասավանդել Տարտուի համալսարանում ։ Մանկավարժական գործունեությանը զուգահեռ աշխատել է Էստոնական ԽՍՀ Գիտությունների ակադեմիայի գրականագիտական թանգարանում. 1952 թվականից եղել է գիտաշխատող, 1966 թվականից՝ ավագ գիտաշխատող ։ Ղեկավարել է երաժշտական բանահյուսության բաժինը ։
Պատառիկներ մի կորած հայրենիքի. Հայաստանը հիշելիս
Բովանդակություն
Գրքի կենտրոնական դեմքն Արամ Դիլդիլյանն է, ով լինելով հաշմանդամ, (այդ ժամանակ բացասական բնույթ ուներ թուրքական հասարակությունում և սահմանափակումներ էր ստեղծում հաշմանդամների համար) տոկուն, ձեռներեց և գործունյա անձնավորություն է եղել, և տարբեր մանրամասներ է ներառել իր հուշերի պատմության մեջ, որոնցից մենք տեղեկանում ենք Մարզվանում, Սեբաստիայում, Սամսունի, Ամասիայում և այլ մարզերում հայերի կյանքի մասին։ Արամը ուներ լուսանկարչատուն և զբաղվում էր բարեգործական աշխատանքներով։
Հերբերտ Տամպերե
Կենսագրություն
Հերբերտ Տամպերեն հեղինակել է ավելի քան 100 գիտական աշխատություններ, որոնց մեծ մասը նվիրված է էստոնական երաժշտական բանահյուսությանը։ Տամպերեն զեկույցներով ելույթ է ունեցել գիտաժողովներում։ Եղել է «Կալեվալասեուրա» (1960) և «Սուոմալաիս ուգրիլայսեն Սեուրա» (1963) միությունների անդամ ։
Պատառիկներ մի կորած հայրենիքի. Հայաստանը հիշելիս
Բովանդակություն
1915 թվականի դեպքերի ժամանակ Դիլդիլյան գերդաստանի մի մասն այլ մարզվանցիների հետ միասին, ընդունում է իսլամը՝ վճարելով «փրկագին» կաշառքը զերծ մնում տեղահանումներից, թեև նրանց փրկությունն այդ տեղահանություններից կապված էր նրանց լուսանկարչատան և այն հանգամանքի հետ, որ Ցոլակ Դիլդիլյանը զորքի պաշտոնական լուսանկարիչն էր։ Դիլդիլյանների տանը բազմաթիվ հայ փախստականներ են հանգրվանում և փրկվում մահից։ Արամի և Մարիցայի հուշերը ոչ միայն պատմում են այդ օրերի դժվարին և ծանր պայմանների մասին, այլ նաև որոշակի պատկերացում են տալիս ընթերցողին ընթացող տեղահանությունների և բռնությունների մասին, պատմում են այդ արվեստասեր ընտանիքի այն անդամների մասին, որոնք զոհ գնացին այդ կազմակերպված ցեղասպանությանը։
Հերբերտ Տամպերե
Կենսագրություն
Հերբերտ Տամպերեն մահացել է 1975 թվականի հունվարի 19-ին Տարտուի շրջանի Ռաննու գյուղում ։ Թաղված է Տարտուի Ռաադի գերեզմանատանը ։
Պատառիկներ մի կորած հայրենիքի. Հայաստանը հիշելիս
Բովանդակություն
1918 թվականին Արամը ամերիկյան «Մերձավոր արևելքի օգնությունն» կազմակերպության աջակցությամբ ձեռնամուխ է լինում հայ որբերի խնամքի գործին և մեծ թվով մանուկներ ու պատանիներ են փրկվում կորուստից ։
Հերբերտ Տամպերե
Գրականություն
Կատեգորիա:Էստոնացի բանահավաքներ Կատեգորիա:Էստոնացի երաժշտագետներ Կատեգորիա:Էստոնական ԽՍՀ պետական մրցանակի դափնեկիրներ Կատեգորիա:Տարտուի համալսարանի շրջանավարտներ Կատեգորիա:Բանասիրական գիտությունների թեկնածուներ Կատեգորիա:Էստոնացի բարբառագետներ
Պատառիկներ մի կորած հայրենիքի. Հայաստանը հիշելիս
Բովանդակություն
Թուրք-հունական պատերազմի ժամանակ դարձյալ վատանում է հայերի, ինչպես նաև հույների վիճակը։ Վերսկսում են հալածանքները և բռնությունները։ Ցոլակ Դիլդիլյանը հունական մի հին ու անապահով նավով իր մնացած հարազատների հետ հասնում է Հունաստան։ Հեղինակն այս դժվարին ու երկարատև ճամփորդությամբ էլ ավարտում է գիրքը ։
Ծանոթագրություններ
Կատեգորիա:Գրական գործեր Հայոց ցեղասպանության մասին Կատեգորիա:2015 գրքեր
Ֆրանց (ֆիլմ)
«Ֆրանց» (Frantz), ֆրանսիա-գերմանական դրամա ֆիլմ, որը նկարահանել է Ֆրանսուա Օզոնը։ Ֆիլմի համաշխարհային պրեմիերան տեղի ունեցավ 2016 թվականի սեպտեմբերի 3-ին Վենետիկի միջազգային կինոփառատոնի ժամանակ ։
Սյուժե
Ֆիլմի հերոսուհին գերմանացի Աննան է Քվեդլինբուրգ քաղաքից, որն Առաջին համաշխարհային պատերազմի ավարտից հետո ամեն օր այցելում էր իր հանգուցյալ փեսացուի գերեզման, ով մահացել է  Ֆրանսիայում՝ պատերազմի վերջին տարիներին։ Մի անգամ նա այդտեղ հանդիպում է ֆրանսիացի Ադրիենին, ով նույնպես ծաղիկներ էր բերել իր սիրեցյալի գերեզմանին։
Արտաքին հղումներ
Կատեգորիա:2016 ֆիլմեր Կատեգորիա:Ֆրանսիական դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսերեն ֆիլմեր Կատեգորիա:Գերմաներեն ֆիլմեր Կատեգորիա:Սև-սպիտակ ֆիլմեր Կատեգորիա:2010-ականների դրամա ֆիլմեր Կատեգորիա:Ռիմեյք ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Լանդրիշամ
Լանդրիշամ (Landrichamps), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 141 մարդ, բնակչության խտությունը` 29.87 մարդ/կմ²։ Բնակավայրը զբաղեցնում է 4.72 կմ² տարածք։
Աշխարհագրություն
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 37 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 30։ Ակտիվության ցուցանիշը կազմում է 67,0 %։ 61 աշխատունակ մարդկանցից աշխատել է 51 անձ (29 տղամարդ և 22 կին)։ Գործազուրկ են եղել 10 անձ (4 տղամարդ և 6 կին)։ 30 անաշխատունակներից 5-ը եղել են աշակերտներ կամ ուսանողներ, 12-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Էդուարդ Բրենցենս
Էդուարդ Բրենցենս (Eduards Brencēns, ), լատվիացի նկարիչ, գրաֆիկ, թատերական նկարիչ, պատկերազարդող, դիզայներ։ Լատվիայի մասնագիտական բեմանկարչության հիմնադիրներից։
Կենսագրություն
Մասնակցել է Առաջին համաշխարհային պատերազմին։ 1915 թվականին զորակոչվել է ռուսական բանակ, մասնակցել է մարտական գործողությունների, 1917 թվականին Գալիցիայում ծանր վիրավորում է ստացել։ Առողջանալուց հետո զբաղվել է գեղանկարչությամբ, սկսել է աշխատել Վալմիերայի սիրողական լատիշական դրամատիկական թատրոնում։ 1918-1919 թվականներին ակտիվորեն մասնակցել է Վալմիերա քաղաքի մշակութային կյանքին, աշխատել է ուսուցիչ (մինչև 1921 թվականը), դասախոսություններ է կարդացել կերպարվեստի վերաբերյալ, կազմակերպել է ցուցահանդեսներ, աշխատել է իր կողմից ստեղծված  նկարիչների և գրողների միությունում։ 1918 թվականին հիմնել է «Baltā vārna» («Սպիտակ ագռավ») նկարիչների միությունը։
1921 թվականին տեղափոխվել է Ռիգա, որտեղ աշխատել է նկարչության դպրոցական ուսուցիչ։ Բրենցենսը եղել է Անկախ նկարիչների միության անդամ (1920 թվականից), մասնակցել է «Սադարբս» գեղարվեստական ընկերության ցուցահանդեսներին։ Կյանքի վերջին տարիներին ապրել և դասավանդել է Մադոնա և Ցեսվայն քաղաքներում ։
Մահ
Մահացել է Ռիգայում, որտեղ էլ թաղված է։
Արտաքին հղումներ
Կատեգորիա:Լատիշ նկարիչներ Կատեգորիա:Առաջին համաշխարհային պատերազմի մասնակիցներ
Չինաբանությունները կորեերենում
Հանջաո (հանգըլ՝ 한자어, հանջա՝ 漢語), կորեերեն լեզվի բառապաշարի մի մասը, որն վերցված է չինարենից կամ էլ կազմվել է Կորեայում՝ փոխառու տարրերի հիման վրա։
Չինականությունը կորեերենի բառապաշարի ձևավորման երեք գլխավոր աղբյուրներից մեկն է (մյուս երկու աղբյուրները բուն կորեական բառերն են և այլ լեզուներից փոխառությունները, հիմնականում անգլերենից) ։
Ինչպես կանգոն ճապոներենում, հանջաոն կամզում է լեզվի բառապաշարի 60%-ը ։
Ծանոթագրություններ
Կատեգորիա:Կորեերեն Կատեգորիա:Չինարեն
Զդվինսկի շրջան
Զդվինսկի շրջան (Здвинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Զդվինսկ ։
Աշխարհագրություն
Շրջանի տարածքի մակերեսը կազմում է 4943 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17196 մարդ։ Բնակչության խտությունը կազմում էր 3,48 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Թաթարսկի շրջան
Թաթարսկի շրջան (Татарский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Տատարսկ ։
Աշխարհագրություն
Շրջանի տարածքի մակերեսը կազմում է 4870 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17636 մարդ։ Բնակչության խտությունը կազմում էր 3,62 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների